कुछ महीने पहले मोदी-योगी के बीच हुई खींचतान, लेकिन अब सब कुछ सही ?

जब इस साल पश्चिम बंगाल के विधानसभा चुनाव हो रहे थे, उस दौरान पूरा देश कोरोना की दूसरी लहर का सामना करन रहा था. 5 मई को पश्चिम बंगाल विधानसभा चुनावों के नतीजे आए और ममता बनर्जी की पार्टी (टीएमसी) अपने दम पर बहुमत का आंकड़ा पार कर गई. मई और जून देश के लिए काफी भारी रहे. लगभग हर राज्य से इस तरह की तस्वीरें आती रहीं कि कैसे लोग बिना ऑक्सीजन के मरते रहे. तस्वीरों के माध्यम से यह भी सामने आया कि दिल्ली से लेकर लखनऊ तक शमशान घाटों पर शवों के अंतिम संस्कार के लिए लंबी-लंबी कतारें रही. शायद यह भी कम बुरा नहीं था कि उत्तर प्रदेश से गंगा में तैरती लाशें और नदी किनारे कुत्तों द्वारा शवों को नोचने की तस्वीर भी सामने आई.